《莆田杂诗二十首 其十》
宋代·刘弇

鹤唳归云急，龙移过雨腥。桂清飘月岫，槎老卧烟汀。

洞失壶公旧，雩传妙应灵。不缘幽事隔，小复理篂箳。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。